พร้อมพงศ์ นพฤทธิ์

พร้อมพงศ์ นพฤทธิ์ (เกิด นิดพร นพฤทธิ์; 16 มกราคม พ.ศ. 2504) พระเอกละคร หึงเมียทุบรถ  สำเนาจาก หนังสือพิมพ์ไทยรัฐ, 12 เมษายน 2550 อดีตนายแบบ อดีตนักแสดง อดีตสมาชิกสภาผู้แทนราษฎร แบบบัญชีรายชื่อ อดีตโฆษกพรรคเพื่อไทย อดีตโฆษกกระทรวงการพัฒนาสังคมและความมั่นคงของมนุษย์ อดีตโฆษกกระทรวงวัฒนธรรม อดีตที่ปรึกษารัฐมนตรีว่าการกระทรวงวัฒนธรรม และอดีตที่ปรึกษารักษาการนายกรัฐมนตรี ภูมิธรรม เวชยชัย

 ประวัติและการศึกษา 
พร้อมพงศ์ นพฤทธิ์ เกิดเมื่อวันที่ 16 มกราคม พ.ศ. 2504 ที่ตำบลคึกคัก อำเภอตะกั่วป่า จังหวัดพังงา เป็นบุตรชายของนวบ (บิดา) พร้อมพงศ์ มีชื่อเดิมว่า นิดพร ก่อนจะเปลี่ยนมาเป็น นพพร และพร้อมพงศ์ ในช่วงที่เป็นนักแสดง ตามลำดับ

พร้อมพงศ์จบการศึกษาชั้นมัธยมจากโรงเรียนตะกั่วป่าเสนานุกูล สำเร็จปริญญาศึกษาศาสตร์บัณฑิต จากมหาวิทยาลัยรามคำแหง, ปริญญาโท รัฐศาสตรมหาบัณฑิต (การสื่อสารการเมือง) รุ่นที่ 2 ของมหาวิทยาลัยเกริก และปริญญาเอก คณะปรัชญา สาขาการบริหารและพัฒนาทรัพยากรมนุษย์ มหาวิทยาลัยปทุมธานีสมาคมศิษย์เก่ามหาวิทยาลัยปทุมธานี 

ชีวิตส่วนตัวเคยใช้ชีวิตครอบครัวร่วมกับ พรพรรณ เชาวฤทธิ์ มิสทีนไทยแลนด์ ปี 2533 นักแสดงละครจักรๆ วงศ์ๆ โดยมีบุตรสาว 1 บุตรชาย 2 คน

 การแสดง 

หลังจากจบชั้น มศ.5 พร้อมพงศ์เดินทาเป็นนายแบบ และมีผลงานถ่ายแบบนิตยสาร เดินแบบแฟชั่นโชว์ ต่อมาจึงเข้ามาอยู่โมเดลลิ่งในสังกัดซี.เอส.พี. ของสรพงศ์ ชาตรี ซึ่งมีสมนึก เอี่ยวเจริญ ผู้จัดการส่วนตัวของสรพงศ์เป็นผู้บริหาร และเริ่มต้นชีวิตการแสดงจากการเป็นตัวประกอบ 

จากนั้นจึงมีโอกาสแสดงเป็นพระเอกครั้งแรก ในภาพยนตร์เรื่อง เลดี้ฝรั่งดอง ในปี พ.ศ. 2527 แสดงคู่กับ จารุณี สุขสวัสดิ์ ถ่ายทำที่ประเทศออสเตรีย และเปลี่ยนมาใช้ชื่อในการแสดงว่า "พร้อมพงศ์" จากเดิมในช่วงที่เป็นนายแบบใช้ชื่อว่า นพพร โดยคำว่า "พร้อม" มาจากชื่อของพันคำ หรือ พร้อมสิน สีบุญเรือง ผู้เป็นเจ้าของค่ายสีบุญเรืองฟิล์มที่พร้อมพงศ์สังกัด และเป็นผู้ปลุกปั้น คำว่า "พงศ์" มาจากชื่อของ สรพงศ์ ชาตรี โดยเป็นการนำชื่อของผู้ปลุกปั้นสองคนมารวมกัน

ต่อมาจึงมีผลงานการเป็นพระเอกภาพยนตร์ไทยตามมาอีกหลายเรื่อง ภายใต้สังกัดและการผลักดันของสีบุญเรืองฟิล์ม ที่มีชื่อเสียงโด่งดังที่สุดคือการเป็นพระเอกคู่ขวัญกับจารุณี สุขสวัสดิ์ ซึ่งเป็นนางเอกร่วมสังกัด โดยทางสีบุญเรืองจะอาศัยกระแสความนิยมในตัวจารุณีเป็นแรงส่งพร้อมพงศ์อีกทางหนึ่ง ภาพยนตร์ที่พร้อมพงศ์เป็นพระเอกมักจะมีการขึ้นชื่อ จารุณี สุขสวัสดิ์ นางเอกไว้ก่อน ทั้งคู่มีผลงานแสดงภาพยนตร์คู่กันเกือบ 20 เรื่อง เช่น เลดี้ฝรั่งดอง, เขยบ้านนอก, แม่ดอกรักเร่ เป็นต้น  

พร้อมพงศ์ถือเป็นพระเอกคู่ขวัญของจารุณี เช่นเดียวกับทูน หิรัญทรัพย์, สรพงศ์ ชาตรี นอกจากนี้ยังเป็นนายแบบและพระเอกที่จัดว่ารูปร่างสูงมากในยุคนั้น ด้วยส่วนสูง 180 เซนติเมตร

จากนั้นจึงหันมาแสดงละครโทรทัศน์ และรับผลิตมิวสิกวิดีโอคาราโอเกะ พร้อมทั้งร่วมแสดง บทบาทการแสดงซึ่งเป็นที่รู้จักดีที่สุดคือ ละครโทรทัศน์ประเภทจักร ๆ วงศ์ ๆ จนกระทั่งได้รับรางวัลเมขลา ผู้แสดงนำชายละครสนับสนุนนิยายพื้นบ้านดีเด่น ประจำปี พ.ศ. 2534 จากเรื่อง ดิน น้ำ ลม ไฟ หรือ สี่ยอดกุมาร  อันเป็นที่มาของฉายา ที่เทพไท เสนพงศ์ โฆษกประจำตัว อภิสิทธิ์ เวชชาชีวะ เรียกว่า "เสด็จพี่" ซึ่งพร้อมพงศ์ตอบโต้ว่า จะเรียกเสด็จพี่ก็ได้ แต่อย่าเรียกเสด็จพ่อ รายการบอกข่าวเล่าเรื่อง ทางช่อง 9 : 23 มกราคม พ.ศ. 2553 

 การเมือง 
พร้อมพงศ์ได้ลงสมัครรับเลือกตั้ง ส.ส.เมื่อปี พ.ศ. 2550 ที่จังหวัดพังงา เขต 1 ในนามพรรคพลังประชาชน แต่ไม่ได้รับเลือก ต่อมา ดำรงตำแหน่งที่ปรึกษารัฐมนตรีว่าการกระทรวงวัฒนธรรม โฆษกกระทรวงวัฒนธรรม ที่ปรึกษากรรมาธิการศาสนา ศิลปะ วัฒนธรรม สภาผู้แทนราษฎร โฆษกกระทรวงการพัฒนาสังคมและความมั่นคงของมนุษย์ ประธานคณะทำงานประชาสัมพันธ์กระทรวงการพัฒนาสังคมและความมั่นคงของมนุษย์ ที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ และที่ปรึกษาประจำคณะอนุกรรมาธิการ กิจการเด็ก เยาวชน สตรี ผู้สูงอายุ และผู้พิการ ตามลำดับ ก่อนที่นายพร้อมพงศ์จะมาดำรงตำแหน่ง โฆษกพรรคเพื่อไทย 

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 38ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ต่อมาในวันที่ 24 กรกฎาคม พ.ศ. 2558 ศาลฎีกาพิพากษาให้เขาต้องโทษจำคุก 1 ปี จากกรณีหมิ่นประมาทนายวสันต์ สร้อยพิสุทธิ์ ประธานศาลรัฐธรรมนูญ โดยไม่รอลงอาญา และเขาได้รับการพักโทษ ตั้งแต่วันที่ 11 พฤษภาคม พ.ศ. 2559 ตามหลักเกณฑ์ของกรมราชทัณฑ์ รวมระยะเวลาที่ต้องโทษในเรือนจำพิเศษกรุงเทพมหานคร เป็นเวลา 9 เดือน 16 วันพักโทษ"พร้อมพงศ์-เกียรติอุดม"คืนสู่อิสรภาพ

หลังเงียบไปหลายปี 7 สิงหาคม พ.ศ. 2566 พร้อมพงศ์กลับมาออกสื่อเต็มตัวอีกครั้ง จากการตั้งโต๊ะแถลงโต้กลับข้อกล่าวหาของชูวิทย์ กมลวิศิษฎ์ ที่มีต่อเศรษฐา ทวีสิน แคนดิเดตนายกพรรคเพื่อไทย

 ผลงานภาพยนตร์ 
เลดี้ฝรั่งดอง (2527) รับบท จักรพันธ์ คู่กับ จารุณี สุขสวัสดิ์
หลานสาวเจ้าสัว (2528) รับบท ธนะรัชต์ คู่กับ จารุณี สุขสวัสดิ์
เขยบ้านนอก (2528) รับบท คำนวณ คู่กับ จารุณี สุขสวัสดิ์
วัยเรียนเพี้ยนรัก (2528) รับบท วิรัช คู่กับ จารุณี สุขสวัสดิ์
หยุดโลกเพื่อเธอ (2528) รับบท โอฬาร คู่กับ พัชราพรรณ โสภิตา
มาธาดอร์จอมเพี้ยน (2528) รับบท อนาวิน คู่กับ จารุณี สุขสวัสดิ์
พ่อมหาจำเริญ (2528) รับบท อิศรา ชาติชาตรี คู่กับ สินจัย หงษ์ไทย
ตำรวจบ้าน (2528) รับบท สงคราม ธีรพาณิชย์ คู่กับ จารุณี สุขสวัสดิ์
ลูกสาวเถ้าแก่เฮง (2529) รับบท ต้อม คู่กับ จารุณี สุขสวัสดิ์
แด่คุณครูด้วยหัวใจ (2529) รับบท เทวัญ (โห้) คู่กับ จารุณี สุขสวัสดิ์
เครื่องแบบสีขาว (2529) รับบท อรชุน คู่กับ จารุณี สุขสวัสดิ์
เจ้าสาวมะลิซ้อน (2529) รับบท ทองดี คู่กับ จารุณี สุขสวัสดิ์
ราชินีดอกหญ้า (2529) รับบท ทรงวิทย์ คู่กับ จารุณี สุขสวัสดิ์
แม่ดอกรักเร่ (2529) รับบท เทพ คู่กับ จารุณี สุขสวัสดิ์
ยุ่งนักรักซะเลย (2529) รับบท ลำใย / อัครินทร์ (ฝาแฝด) คู่กับ จารุณี สุขสวัสดิ์
บ๊ายบายไทยแลนด์ (2530) รับบท กำจร คู่กับ จามจุรี เชิดโฉม *ไม่ได้ฉาย*
ก้อ...โอเคนะ (2530) รับบท แก่ / แกรี่ 
รักสำรอง (2531) รับบท นนท์
เพชรเหนือเพชร (2531) รับบท ปราการ
ราชสีห์หน้าเซ่อ (2531)
นางกลางไฟ (2531) รับบท กิจจา
ตัณหาเถื่อน (2531) รับบท วิรุฬ
ดอกไม้ร่วงที่สันทราย (2535)
บุญเพ็ง หีบเหล็ก (2547) รับบท บุญเพ็ง
2 ผู้ยุ่งเหยิง (2547) รับบท พตท.วันเผด็จ
โคตรเพชฌฆาต (2548) รับบท ปลัดอำเภอ

 ผลงานละครโทรทัศน์ 
 เรื่องสั้นวันจันทร์ (2531) ช่อง 7 
 แววมยุรา (2532) ช่อง 7 รับบท จักร / สยุมภูว์ ทศพล คู่กับ อภิรดี ภวภูตานนท์
 ปริศนาของเวตาล (2532) ช่อง 7 รับบท คุณากร  
 แก้วตาเสือ (2532) ช่อง 7 รับบท ดลภพ คู่กับ ชไมพร จตุรภุช
 ห้องหุ่น (2532) ช่อง 7 รับบท ไก่ คู่กับ ธนาภรณ์ จิตต์จำรึก
 เพลิงพ่าย (2533) ช่อง 9 รับบท วุฒิ คู่กับ จามจุรี เชิดโฉม
 ดิน น้ำ ลม ไฟ (2534) ช่อง 7 รับบท จุลณีย์ คู่กับ เสาวลักษณ์ ศรีอรัญญ์
 ละอองดาว (2534) ช่อง 7
 คู่ทรหด (2534) ช่อง 5 (ละครสั้นประกอบรายการคู่ทรหด)
 คดีแดง (2534) ช่อง 7 รับเชิญ (ตอน คิดผิด)
 มาลัยทอง (2535) ช่อง 7
 ลูกเมียเก่า (2535) ช่อง 7
 เหตุเกิดที่สน. (2535) ช่อง 7 รับเชิญ
 ภูติสาวเจ้าเสน่ห์ (2536) ช่อง 3 คู่กับ นิสา วงศ์วัฒน์
 เกราะเพชรเจ็ดสี (2538) ช่อง 7 รับบท สหัสชัย
 สายโลหิต (2538) ช่อง 7 รับเชิญ
 พรหมลิขิตจากนิ้วป้อมๆ (2538) ช่อง 7
 ดอกแก้ว (2539) ช่อง 7 รับเชิญ
 มณีนพเก้า (2539) ช่อง 7
 ดวงใจพิสุทธิ์ (2540) ช่อง 7 รับเชิญ
 น้ำใจแม่ (2540) ช่อง 7
 หนุ่มทิพย์ (2542) ช่อง 7 รับเชิญ
 มัสยา (2543) ช่อง 7 รับเชิญ
 ดาวพระศุกร์ (2545) ช่อง 7
 ผักบุ้งกับกุ้งนาง (2547) ช่อง 7 รับเชิญ
 ดาวเปื้อนดิน (2551) ช่อง 7

 ผลงานมิวสิควิดีโอ 
 เพลง ช้ำคือเรา ของ นิตยา บุญสูงเนิน (2538)
 มิวสิควิดีโอคาราโอเกะ ค่าย Rose Media & Entertainment
 มิวสิควิดีโอคาราโอเกะ อมตะลูกทุ่ง

 คอนเสิร์ต 
 คอนเสิร์ต งานบุญมหากุศล ฉลององค์พระประธาน (5-6 ตุลาคม  2533)
 คอนเสิร์ต Take It Day (12 มิถุนายน 2535)

 ผลงานเบื้องหลัง 
 มิวสิกวิดีโอคาราโอเกะ รับผลิต และร่วมแสดง
 2 ผู้ยุ่งเหยิง 2547 (โฮมมูฟวี่) อำนวยและควบคุมการผลิต, บทประพันธ์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔

 อ้างอิง 
 อนุสรณ์ แต่งตั้ง พร้อมพงศ์ นพฤทธิ์ เป็นโฆษก พม. 

 แหล่งข้อมูลอื่น 


หมวดหมู่:ผู้ให้ความบันเทิงจากจังหวัดพังงา
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงภาพยนตร์ชายชาวไทย
หมวดหมู่:นักการเมืองจากจังหวัดพังงา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคความหวังใหม่
หมวดหมู่:พรรคประชาธิปัตย์
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนตะกั่วป่าเสนานุกูล
หมวดหมู่:บุคคลจากคณะศึกษาศาสตร์ มหาวิทยาลัยรามคำแหง
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:บุคคลจากมหาวิทยาลัยปทุมธานี
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:นักโทษของประเทศไทย